對聯

對聯，又簡稱「對」，係兩行漢字句，對仗要工整，平仄要夾啱。喺一啲廟宇嘅門口或者村口等地方都可以見得到。另外，農曆新年嗰陣，好多地方例如啲屋苑、鋪仔都會掛啲同新年有關、好意頭嘅對聯出嚟，呢啲就叫春聯。

例
風聲雨聲讀書聲，聲聲入耳；

家事國事天下事，事事關心。

嵌字聯 

所謂嵌字聯即係將一啲人名、地名、公司名等等「嵌」入去副對聯到，好多時都係嵌喺上聯、下聯對應嘅位置到，例如右圖所示就係一對嵌字聯，嵌咗「牛」、「池」兩個字：牛斗之墟巍然見滄桑；池中難囿火中觀鳳凰。
中國文化